Die woonstel is op die 4de vloer geleë en met trappe of 'n hysbak bereikbaar. Die smaakvol versierde woonstel bestaan uit 3 slaapkamers waarvan 2 oor koningingrootte-beddens beskik en die derde kamer oor 2 enkelbeddens. Verder is daar ook 2 badkamers wat met 'n stort of bad, wasbak en 'n toilet ingerig is.
Die kombuis is goed toegerus met alle kooktoebehore, asook 'n skottelgoedwasser. Die sitkamer het 'n platskerm-TV met sekere DStv-kanale en lei na 'n balkon. Die grondvloer van die kompleks bied ook restaurante, winkels en gemeenskaplike wasgoedgeriewe.